हिल-ड्रैग और ट्रैक्शन कंट्रोल सिस्टम के साथ मिलेगा 1252cc इंजन, कीमत 24.49 लाख रुपए
Harley-Davidson launches 2023 Pan America 1250 Special in India, हार्ले-डेविडसन की 'पैन अमेरिका 1250 स्पेशल' एडवेंचर टूरर बाइक भारत में लॉन्च
अमेरिकी बाइक मेकिंग कंपनी हार्ले-डेविडसन ने भारत में 'पैन अमेरिका 1250 स्पेशल' एडवेंचर टूरर बाइक को लॉन्च किया है। कंपनी ने इसको एक्स-शोरूम प्राइज 24.49 लाख रुपए में पेश किया है। हार्ले-डेविडसन ने स्टैंडर्ड वेरिएंट को डिस्कंटीन्यू कर दिया है और केवल टॉप-ऑफ-द-लाइन स्पेशल ट्रिम वैरिएंट को लॉन्च किया है।
हालांकि कंपनी ने लेटेस्ट बाइक 'पैन अमेरिका 1250 स्पेशल' एडिशन में ज्यादा बदलाव नहीं किया है, जिसके कारण ये अपने पिछले मॉडल से काफी हद तक मिलती-जुलती है। ये एडवेंचर टूरर बाइक अलॉय और स्पोक व्हील्स ऑप्शन के साथ आती है।
स्पोक व्हील्स के साथ आने वाली इस बाइक में कंपनी ने ट्यूबलेस टायर दिया गया है, जिसकी कीमत अलॉय व्हील वाली बाइक से 1 लाख रुपए अधिक है। वहीं बायर्स डूअल टोन कलर ऑप्शन के साथ भी बाइक को खरीद सकते हैं, जिसके लिए उन्हें अधिक कीमत चुकानी पड़ेगी। डुअल टोन कलर ऑप्शन के साथ आने वाली बाइक की एक्स शो-रूम कीमत 25.19 लाख रुपए है।
2023 पैन अमेरिका 1250 स्पेशल: इंजन पावर
हार्ले-डेविडसन ने 2023 पैन अमेरिका 1250 स्पेशल बाइक में 1252cc का वी-ट्विन लिक्विड-कूल्ड इंजन दिया है। यह इंजन 8750 RPM पर 30 BHP की पॉवर और 6750 RPM पर 128 NM का पीक टॉर्क जनरेट करता है। इंजन को 6-स्पीड गियरबॉक्स के साथ ट्यून किया गया है।
2023 पैन अमेरिका 1250 स्पेशल: सस्पेंशन
कंपनी ने इस एडवेंचर टूरर बाइक में 47 MM यूएसडी फ्रंट फोर्क्स सस्पेंशन और पीछे की तरफ इलेक्ट्रॉनिक रूप से एडजस्ट करने वाले सेमी-एक्टिव मोनोशॉक सस्पेंशन दिए गए हैं।
